CELEX: 62015FA0091
Language: hr
Date: 2016-07-21 00:00:00
Title: Predmet F-91/15: Presuda Službeničkog suda (drugo vijeće) od 21. srpnja 2016. – AV protiv Komisije (Javna služba — Član privremenog osoblja — Zaposlenje — Liječnički pregled prije stupanja u radni odnos — Nepotpune izjave prilikom liječničkog pregleda — Rezerva u pogledu zdravstvenog stanja — Retroaktivna primjena odgode zdravstvenog osiguranja — Odbijanje naknade za invalidnost — Poništenje — Izvršenje presude Općeg suda)

3.10.2016   
            
            
               HR
            
            
               Službeni list Europske unije
            
            
               C 364/32
            
         
      Presuda Službeničkog suda (drugo vijeće) od 21. srpnja 2016. – AV protiv Komisije
      (Predmet F-91/15) (1)
      
      ((Javna služba - Član privremenog osoblja - Zaposlenje - Liječnički pregled prije stupanja u radni odnos - Nepotpune izjave prilikom liječničkog pregleda - Rezerva u pogledu zdravstvenog stanja - Retroaktivna primjena odgode zdravstvenog osiguranja - Odbijanje naknade za invalidnost - Poništenje - Izvršenje presude Općeg suda))
      (2016/C 364/37)
      Jezik postupka: francuski
      
         Stranke
      
      
         Tužitelj: AV (zastupnici: J.-N. Louis i N. de Montigny, odvjetnici)
      
         Tuženik: Europska komisija (zastupnici: C. Berardis-Kayser, T. S. Bohr i C. Ehrbar, agenti)
      
         Predmet
      
      Zahtjev za poništenje odluke Komisije da se na tužitelja primijeni klauzula o rezervi u pogledu zdravstvenog stanja iz članka 32. Uvjeta zaposlenja ostalih službenika jer je njome tužitelju odbijena naknada za invalidnost, kao i zahtjev za naknadu navodno pretrpljene nematerijalne štete.
      
         Izreka presude
      
      
                  1.
               
               
                  Poništava se odluka od 16. rujna 2014. kojom je Europska komisija na AV-a primijenila rezervu u pogledu zdravstvenog stanja iz članka 32. Uvjeta zaposlenja ostalih službenika Europske unije.
               
            
                  2.
               
               
                  Europskoj komisiji nalaže se da isplati AV-u iznos od 2 000 eura na temelju naknade nematerijalne štete koju je pretrpio.
               
            
                  3.
               
               
                  Tužba se u preostalom dijelu odbija.
               
            
                  4.
               
               
                  Europska komisija snosi vlastite troškove te joj se nalaže snošenje troškova AV-a.
               
            
         (1)  SL C 406, 7. 12. 2015., str. 46.